Document ID: 32008D0134

PADOMES LĒMUMS 2008/134/KĀDP
(2008. gada 18. februārī),
ar ko īsteno Vienoto rīcību 2005/797/KĀDP par Eiropas Savienības policijas misiju palestīniešu teritorijās
EIROPAS SAVIENĪBAS PADOME,
ņemot vērā Padomes Vienoto rīcību 2005/797/KĀDP (2005. gada 14. novembris) par Eiropas Savienības policijas misiju palestīniešu teritorijās (1) un jo īpaši tās 14. panta 2. punktu saistībā ar Līguma par Eiropas Savienību 23. panta 2. punkta otro ievilkumu,
tā kā:
(1)
Padome 2005. gada 14. novembrī pieņēma Vienoto rīcību 2005/797/KĀDP, ar ko uz trim gadiem izveido Eiropas Savienības policijas misiju palestīniešu teritorijās (EUPOL COPPS). EUPOL COPPS operatīvā fāze sākās 2006. gada 1. janvārī.
(2)
Padome 2006. gada 20. novembrī pieņēma Lēmumu 2006/807/KĀDP (2), kurā noteikts EUPOL COPPS galīgais budžets 2007. gadam.
(3)
Padome 2007. gada 6. decembrī pieņēma Lēmumu 2007/808/KĀDP, kurā noteikts, ka no budžeta segs arī ar misiju saistītos izdevumus no 2007. gada 1. janvāra līdz 2008. gada 29. februārim.
(4)
Saskaņā ar Lēmuma 2007/808/KĀDP 1. panta 2. punktu EUPOL COPPS galīgais budžets laikposmam no 2008. gada 1. marta līdz 2008. gada 31. decembrim Padomei ir jānosaka līdz 2008. gada 29. februārim,
IR PIEŅĒMUSI ŠO LĒMUMU.
1. pants
Bāzes finansējums ar Eiropas Savienības policijas misiju palestīniešu teritorijās (EUPOL COPPS) saistīto izdevumu segšanai no 2008. gada 1. marta līdz 31. decembrim ir 5 000 000 EUR.
2. pants
Šis lēmums stājas spēkā tā pieņemšanas dienā.
3. pants
Šo lēmumu publicē Eiropas Savienības Oficiālajā Vēstnesī.
Briselē, 2008. gada 18. februārī

Labels: 18
2
15
5